**Астана қаласы мәслихатының тұрақты комиссияларының бірлескен отырысының**

**қаулысы**

**Астана қаласы 2016 жылғы 30 маусым**

**Елорда тұрғындарына сауда қызметтерін**

**көрсетудің және қызметтердің деңгейі**

**мен сапасын арттырудың жай-күйі туралы**

 Қалалық мәслихаттың тұрақты комиссиялары Кәсіпкерлік және өнеркәсіп басқармасы басшысының м.а. Р.Б. Қауғабаеваның Елорда тұрғындарына сауда қызметтерін көрсетудің және қызметтердің деңгейі мен сапасы арттырудың жай-күйі туралы есебін тыңдап және талқылап, сауда қызметі саласындағы атқарушы органдар, кәсіпорындар және ұйымдар сауда қызметін дамыту және жетілдіру, саудалық қызмет көрсетуді ұйымдастыру және халықтың тауарлардағы қажеттілігін қанағаттандыру және сапалы қызметтер көрсету жолымен сауда инфрақұрылымын дамыту бойынша іс-шаралар кешенін атқаратынын айтып өтті.

Елорданың жалпы өңірлік өнімі құрылымындағы сауда және қызмет көрсету саласы 70 пайыздан артық мөлшерді, оның ішінде сауда шамамен 23 пайызды құрайды, бұл жайт қаланың экономикалық жағдайына, қала тұрғындарының өмір сүру деңгейіне оңтайлы ықпал етеді.

Сауда саласын дамытудың негізгі индикаторларының дамуында оң серпін байқалады. 2016 жылдың қаңтар-мамырында 2015 жылдың ұқсас кезеңімен салыстырғанда бөлшек сауда айналымының көлемі 15 пайызға ұлғайды.

Ағымдағы жылдың 5 айында көтерме сауда желісі бойынша 1120,4 млрд. теңге сомасына тауар сатылды және 2015 жылдың ұқсас кезеңімен салыстырғанда 7,8 пайызға ұлғайды.

2015 жыл бойынша сауда саласына инвестиция мөлшері 16,6 млрд. теңгені құрды және 2011 жылмен салыстырғанда 1,3 есеге ұлғайды.

Елорда аумағында 25 сауда базары қызмет етеді, оның ішінде 8 мамандандырылған, 15 әмбебап, 1 коммуналдық және 1 көтерме. Бөлінген жер учаскелерінің жалпы ауданы 96,1 га құрайды, сауда алаңы – 600 мың ш.м.

Сауда және қызмет көрсету саласының сапасын арттыру мақсатында 2015 жылы жергілікті бюджеттен ритейлік желілерді, қоғамдық тамақтану орындарын жаңғырту және дамытуға, сондай-ақ жергілікті деңгейде бағдарлама шеңберінде жастар кәсіпкерлігнін дамытуға қаражат бөлінді. «Нүктелі» несиелендіру бағдарламасының щеңберінде 1318,4 млн. теңгеге 12 жоба мақұлданды. Жастар кәсіпкерлігін дамыту бағдарламасы бойынша сауда саласында 203 млн. теңге сомасына 14 жоба мақұлданды.

Көшедегі сауданың сыртқы бейнесін елорданың сәулет бейініне сәйкес келтіру мақсатында «1000 орын – көше саудасы» бағдарламасы әзірленді.

Заңсыз орналастырылған сауда павильондарын бұзу жөніндегі іс-шаралар жалғастырылуда. Әр ауданда оларды бұзу бойынша жұмыс топтары құрылды. Ағымдағы жылдың басынан бастап 384 заңсыз орналастырылған павильон бұзылды, рұқсат етілмеген орындағы сауда үшін 3 млрд. теңгеден артық сомаға әкімшілік айыппұл өндірілді.

«Қазақстандық киім ки», «Қазақстанда жасалған» лозунгтері бойынша жергілікті мазмұнды әйгілі ету мақсатында әкімдіктің қолдауымен жеңіл өнеркәсіпте отандық өндірушілер тауарларын сату бойынаш универмаг дүкені ашылды. 30 өндірушілердің ішінде естімейтіндер қоғамы, астаналық шөлке фабрикасы және киіз комбинаты, іскерлік костюмдер тігу бойынша қарағандылық аяқ киім фабрикасы, Атырау тоқыма заттар фабрикасы және т.б.

Қалада сауда нүктелері кеңеюде. 2015 жылдың қыркүйегінде «КЕНМАРТ» атты жаңа сауда орталығы пайдалануға енгізілді, ағымдағы жылы «Алаш-орталығы» көпсалалы сауда-логистикалық кешенінің бірінші блогын ашу жоспарланады.

2015 жылы сауда объектілерінде қызмет көрсету сапасын жақсарту жөнінде жоспар бекітілді. Жұмыстың жаңа нысандарын енгізу, халыққа қызмет көрсету мәдениетін жақсарту жөнінде жұмыстар жүргізілуде. Ірі сауда-ойын-сауық орталықтарымен және сауда желілерімен меморандумдар жасалды.

ЭКСПО-2017 өткізуге дайындық шеңберінде қызмет көрсету сапасын арттыру мақсатында қала әкімдігі Ауыл шаруашылығы министрлігімен бірлесіп азық-түлік өнімдерінің сапасын бақылау жөнінде ұйымдастыру іс-шараларының жоспарын әзірледі. Қонақтар мен делегацияларға бару үшін ұсынылатын қоғамдық тамақтану кәсіпорындарының тізбесі құрылды.

Сонымен қатар, қалалық мәслихаттың тұрақты комиссиялары елорданың сауда қызметі саласында жетіспеушіліктер мен шешілмеген мәселелер бар екенін айтып өтті.

Қаланың сауда кәсіпорындары «Сауда қызметін реттеу туралы» Қазақстан Республикасы Заңының, Елорда аумағында жеке және заңды тұлғалардың сауда қызметтерін көрсету ережесінің талаптарын толық мөлшерде сақтамайды.

Кейбір кәсіпкерлердің объектілерді пайдалану мен күтіп ұстаудағы, тамақ өнімін өндіру мен сатудағы адал емес көзқарастары Қазақстан Республикасының халықтың санитарлық-эпидемиологиялық саулығы саласындағы кейбір заңнама талаптарының, техникалық реттемелердің, басқа да нормативтік құжаттардың бұзылуына әкеліп соғады. Оларға қаланың шет жақтарында, Промышленный, Күйгенжар, Мичурино, Өндіріс тұрғын алаптарында орналасқан сауда нүктелері жатады. Қала маңындағы аумақтардың ластануы, кейбір сауда объектілерінің сыртқы қасбеті тұтынушылар тарапынан айтылған сыни ескертулерге әкеліп соғады.

Уақытша сауда нүктелерді және тұрғын үйлерде орналасқан сауда объектілерін жалға алушылардың санитарлық нормаларды, азық-түлік өнімдерін сақтаудың мерзімдерін сақтамауы, халық тарапынан сыни ескертулерге және көрсетілетін қызметтерге деген қызығушылықтың болмауына әкеледі.

Сатылатын өнім бағасына тұрақты мониторинг жасалмайды, бұл жайт бірінші қажетті тауарлар мен азық-түлік бағасының қымбаттауына және өмір сүру минимумынан төмен тұратын халық үлесінің ұлғаюына әкеліп соғады.

Тұтыну нарығының және қызмет көрсетудің одан әрі дамуына кедергі келтіретін факторлар бар, қала кәсіпорындары өндіретін тамақ өнімінің сапасы халықтың қажеттіліктеріне сәйкес емес және елордалық мәртебеге сай болмай тұр.

Халыққа қызмет көрсетудің төмен мәдениеті проблема болып қалуда, сатып алушыларға дұрыс өлшеп бермеу, есептен алдау, бөлшек бағаларын жоғарылату жағдайлары кездесіп тұрады. Тауар, қызмет көрсетуші туралы толық ақпарат бермеу жағдайлары кездеседі.

Тауарды сату үшін тиісті жағдайларды, жеке гигиенаны және қоршаған ортаны қорғау талаптарын сақтаусыз белгіленбеген орындарда жүзеге асырылатын рұқсат етілмеген сауда көкейтесті проблема болып қалуда. Жылдың басынан бастап 384 заңсыз орнатылған сауда павильондары бұзылды. «Рұқсат етілмеген орындардағы сауда» атты 204-баптың сақталмағаны үшін кәсіпкерлер 9,5 млн. теңгеден артық сома төлеуі тиіс.

Елорда аумағында орналасқан, бірақ басқа өңірлерге салық төлейтін базарлар мен сауда орталықтарының болуы проблемалы мәселелердің бірі болып қалуда.

Қаланың сауда мамандықтары бойынша білікті кадрлардағы қажеттілігі байқалады.

Логотиптерді, сауда объектілерінің маңдайшаларын орналастыру кезінде «Тілдер туралы» Қазақстан Республикасы Заңының сақталуына тиісті бақылау жүзеге асырылмайды.

Бұқаралық ақпарат құралдарында халыққа қызмет көрсету жөніндегі сауда кәсіпорындарының қызметі және көрсетілетін қыметтердің сапасы туралы ақпарат жеткілікті деңгейде жарияланбайды.

Талқылаудың қорытындысы бойынша және жоғарыда жазылғанның негізінде қалалық мәслихаттың тұрақты комиссиялары ҰСЫНАДЫ:

1. Кәсіпкерлік және өнеркәсіп басқармасы, экономика және бюджеттік жоспарлау басқармасы, сәулет және қала құрылысы басқармасы, «Алматы», «Есіл», «Сарыарқа» аудандары әкімдерінің аппараттары елордада сауда қызметін дамытуға және жетілдіруге ықпал ететін Қазақстан Республикасының нормативтік құықтық актілерін және нормативтік құжаттардың, Жеке және заңды тұлғаларға сауда қызметтерін көрсету ереже талаптарының сақталуы бойынша жұмысты жандандырсын.

2. Кәсіпкерлік және өнеркәсіп басқармасы тұтыну нарығы саласында сервисті және жағдайды жақсарту үшін Қазақстан Республикасының қолданыстағы заңнамалық актілеріне сәйкес сауда қызметіне тұрақты мониторинг, бөлшек бизнес өкілдері үшін тәжірибемен алмасу және бөлшек бизнестегі енгізілген жаңашылдықтар туралы ақпараттандыру үшін семинарлар өткізсін.

Сауда субъектілерінің қызметін ынталандыру және сауда объектілерінің сыртқы және ішкі мазмұнын жақсарту үшін жаңа жұмыс әдістерін және нысандарын жүргізсін, сауда кәсіпорындары арасында конкурстар өткізсін.

Сауда саласындағы проблемалы мәселелерді шешу және талқылау үшін Астана қаласында сауда қызметін реттеу мәселелері бойынша комиссия жұмысын жандандырсын.

Бұқаралық ақпарат құралдарында сауда саласындағы шағын кәсіпкерлік субъектілерінің тәжірибесін насихаттау, тұтыну нарығы мен қызметтерінің жай-күйі және оларды дамыту перспективалары туралы қала тұрғындарына хабарлау.

3. Кәсіпкерлік және өнеркәсіп басқармасы сервисті жақсарту үшін және сауда ұйымдары көрсететін қызметтер сапасын арттыру үшін Астана қаласында сауданы дамыту бағдарламасын әзірлеу мәселесін зерделесін.

4. Ауыл шаруашылығы басқармасы, кәсіпкерлік және өнеркәсіп басқармасы қалалық қызметтермен бірлесіп азық-түлік тауарларының және бірінші қажеттіліктегі тауарлардың бағаларын тежеу және тұрақтандыру үшін және елорда тұрғындарына сапалы сауда қызметін көрсету үшін қаланың сауда нүктелері мен уақытша сауда павильондары іске асыратын өнімге мониторингті тұрақты түрде жүргізсін, жәрмеңкелер мен көрмелер ұйымдастыру іс-шараларын өткізсін.

Азық-түлік өнімін өндіру, қайта өңдеу және сақтау саласындағы инновациялық жобалардың уақтылы қаржыландырылуы мен пайдалануға енгізілу мерзімінің сақталуына бақылау күшейтілсін. Отандық кәсіпорындарды өнім шығаруға және сапасын арттыруға, перспективалы технологиялық шешімдер іздестіру, әзірлеу және енгізуге ынталандыруға ерекше назар аударылсын.

5. Тұтынушылардың құқықтарын қорғау департаменті, «Алматы», «Есіл», «Сарыарқа» аудандары әкімдерінің аппараттары, Астана қаласы Ішкі істер департаментінің жергілікті полиция қызметі, аудандық жергілікті полиция қызметтері, пәтер иелерінің кооперативтері азық-түлік өнімдерін сақтаумен және сатумен айналысатын сауда қызметінің субъектілеріне қолданыстағы заңнамаға сәйкес санитарлық-эпидемиологиялдық ережелер мен нормаларды, сауда ұйымдарына қойылатын талаптарды жоғарылату бойынша жұмысты жандандырсын.

Атқарушы органдар мен ішкі органдар қызметінің рұқсат етілмеген орындарда сауда жасауды болдырмауды бақылау бойынша өзара келісілген іс-қимылдар ұйымдастыру жөнінде шара қабылдасын, тұрақты негізде рейдтер ұйымадстырып, қолданыстағы заңнама шеңберінде бұзушыларға қатысты әкімшілік ықпал ету шараларын қолдасын.

6. Сәулет және қала құрылысы басқармасы, кәсіпкерлік және өнеркәсіп басқармасы және тілдерді дамыту басқармасы сыртқы (визуалды) жарнаманы, сауда объектілеріндегі маңдайшаларды және өзге де жарнама объектілерін орналастыруды реттеу үшін тұрақты түрде мониторинг өткізіп отырсын, сауда кәсіпорындарының қалалық мәслихаттың шешімімен бекітілген Астана қаласында сыртқы (визуалды) жарнаманы орналастыру тәртібі және шарттары туралы ережені сақтауы бойынша мүлтіксіз шара қолдансын.

7. Білім басқармасы, кәсіпкерлік және өнеркәсіп басқармасы сауда саласы мамандығының белсенділігін арттыру үшін, нақты қажеттілікті айқындап, қала колледждерінің сауда кәсіпорындары үшін білікті кадрларды даярлауына тиісті назар аударсын. Кадрларды нысаналы даярлауда жұмыс берушілермен серіктес өзара іс-қимылдар орнату жөнінде шара қабылдансын.

 **Астана қаласы**

**мәслихатының хатшысы Ж. Нұрпейісов**